Gary Cooper

Gary Cooper (født Frank James Cooper; 1901–1961) var en amerikansk skuespiller.

I sin filmkarrière var Cooper nominert til Oscar for beste mannlige hovedrolle fem ganger. Han vant to, for rollen som sersjant Alvin C. York i den biografiske filmen Sersjant York (1941), og for rollen som sheriff Will Kane i westernfilmen Sheriffen (1952). Cooper fikk også en æres-Oscar i 1961. Han har fått en stjerne på Hollywood Walk of Fame. I 1999 ble han kåret til tidenes 11. største mannlige filmlegende av Det amerikanske filminstituttet.

 Liv og virke
 Bakgrunn
Gary Coopers far var dommer i delstaten Montanas høyresterett. Cooper fikk sin grunnskoleutdannelse i EnglandA Dictionary of Twentieth Century World Biography, sid 133, BCA / Oxford University Press, London och New York 1992, CN 1083 og studerte så ved en jordbruksskole i Montana. Etter avsluttede studier arbeidet han en kort periode som guide i Yellowstone nasjonalpark og tegnet også politiske humorserier i sin hjembys dagsavis, Independent. I 1924 begav han seg vestover i håp om å bli serietegner ved en eller annen avis Los Angeles, men fikk istedet arbeide som dørselger.

Skuespiller
I 1925 fikk han via venner småroller i westernfilmer. Coopers gjennombrudd kom alt neste år i Ørkenens paradis. Cooper var en av de store stjernene i Hollywoods gullalder og han var populær blant såvel det mannlige som det kvinnelige kinopublikum.Homer Dickens: "The Films of Gary Cooper", Citadell Press, New York 1970 ISBN 978-0-8065-0010-2 Cooper personifiserte den sterke stille amerikaner, «en ordknapp handlingens mann». Han spilte mot Marlene Dietrich i filmen Marokko i 1930, og skulle det tiåret utvikle sin spesielle rollefigur som den ettertenksomme som alltid gjennomførte hva samvittigheten bød.Nils Beyer: "En bok om film", sid 158, Radiotjänst, tryck: Ronzo, Stockholm 1949.

Da Coopers rollefigurer stod opp for rettferdighet og moral, var han ikke de mest tradisjonelle kjærlighetsscenenes mann. Men noen av filmene, og ikke minst Farvel til våpnene"Filmens Hvem Hvad Hvor : Udenlandske titler 1950-1967", första delen, sid 226, Politikens Forlag, Köbenhavn 1968 (1932, etter Hemingways roman) ble omtalt for ømhet - og der vises Cooper og Helen Hayes faktisk med ett av de senere klassiske filmkyssene."Kyssar vi minns", Tidningen Se nr 43, 1947, sid 23-25, Åhlén & Åkerlunds, Stockholm. Lest 28. oktober 2018 I en senere filmatisering av en Hemingwayroman - Klokkene ringer for deg - spilte han mot Ingrid Bergman (1943).Bonniers Stora Film & Video-guide, sid 317, Bonnier Alba, Centraltryckeriet, Borås 1996 ISBN 91-34-51848-7 Han sa at han ville se hennes hjemland og kom minst to ganger til Stockholm - siste gangen i april 1955."Årets största händelser i bilder 1955", sid 80, Diana Fotoreportage, tryck: Ernst Bergstens, Helsingborg 1956

Cooper medvirket til å begynne med i romantikk- og eventyrfilmer, men er mest knyttet til westernsjangeren, der han blant annet spilte mot Grace Kelly i Sheriffen (1952).Bra Böckers Film och TV-lexikon, del 2, sid 391, Bra Böcker, Höganäs / Svenska Filminstitutet 1985 Cooper mottokk i løpet av sin karriere tre Oscarstatuetter, hvorav den tredje var en ærespris. Den oscarsutdelingen fant sted i april 1961 og hans gode venn James Stewart tok imot prisen på Coopers vegne, ettersom Cooper da var uhelbredelig kreftsyk. Gary Cooper døde en måned senere.

 Privatliv 
I begynnelsen av karrieren var Gary Cooper meget omtalt for sine kjærighetssaffærer med blant andre Clara Bow og Lupe Velez, men i 1933 giftet han seg med sosietetsdamen Veronica Balfe (som hadde hatt en kort filmkarriere under navnet Sandra Shaw) og de forble gift til Coopers død.

 Filmografi (utvalg) 
 1926 – Ørkenens paradis
 1927 – Skriket Efter Mor
 1927 – Wings
 1928 – De fordømtes legion
 1928 – Prøveekteskapet
 1928 – Når syrinene blomstrer
 1928 – Fire brødre
 1928 – Syndefull uskyld
 1929 – Vargens sang
 1930 – Fryktet og elsket
 1930 – Marokko
1931 – City Streets
 1932 – Natt over Tunis
 1932 – Hvis jeg var millionær
 1932 – Farvel til våpnene
 1933 – Vi lever idag
 1933 – Kjærlighet på ny fasong
 1933 – Alice i eventyrland
 1935 – Englands sønner
 1935 – Bryllupsnatten
 1936 – Det stjålne paradis
 1936 – En gentleman kommer til byen
 1938 – Blåskjeggs 8. kone
 1938 – Marco Polo
 1939 – Beau Geste
 1940 – Mannen fra Vesten
 1941 – Vi trenger hverandre
 1941 – Sersjant York
 1941 – Jeg blir natten over
 1942 – Yankee'enes stolthet
 1943 – Klokkene ringer for deg
 1945 – Situasjonens herre
 1947 – Ubeseiret
 1949 – Kildens utspring
 1949 – Stjerneskudd i Hollywood
 1951 – Truende trommer
 1952 – Sheriffen
 1954 – Hatets dal
 1954 – Vera Cruz
 1955 – En manns mytteri
 1956 – Det beste i livet
 1957 – Kjærlighet om ettermiddagen
 1958 – En mann fra Vesten
 1959 – De kom til Cordura
 1959 – Kampen om 'Mary Deare'
 1961 – Den nakne eggen

 Referanser 

 Eksterne lenker 



Kategori:Skuespillere fra USA
Kategori:Oscar-vinnere (hovedrolle)
Kategori:Hollywood Walk of Fame
Kategori:Personer fra USA av engelsk opphav
Kategori:Personer fra Lewis and Clark County i Montana
Kategori:Personer fra Gallatin County i Montana
Kategori:Konservatisme i USA